pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน ลงพื้นที่สอบข้อเท็จจริง พร้อมช่วยเหลือลูกจ้างเหตุผนังปูนล้มทับ
วันเสาร์ที่ 7 ธันวาคม 2562
ก.แรงงาน ลงพื้นที่สอบข้อเท็จจริง พร้อมช่วยเหลือลูกจ้างเหตุผนังปูนล้มทับ
รัฐมนตรีว่าการกระทรวงแรงงาน สั่งหน่วยงานเกี่ยวข้องลงพื้นที่ติดตามกรณีผนังปูนก่อสร้างอาคารถล่มทับลูกจ้างบาดเจ็บ 1 รายและเสียชีวิต 1 ราย เผยเร่งสอบนายจ้าง พร้อมช่วยเหลือลูกจ้างตามสิทธิ
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า กล่าวว่า กระทรวงแรงงาน ขอแสดงความเสียใจกับญาติพี่น้องและครอบครัวของลูกจ้างที่เสียชีวิตและได้รับบาดเจ็บจากเหตุการณ์แผ่นผนังปูนสําเร็จรูปล้มทับเมื่อวันที่ 6 ธันวาคมที่ผ่านมา หลังจากที่ได้รับรายงานได้สั่งการให้หน่วยงานในสังกัดกระทรวงแรงงานลงพื้นที่ทันทีเพื่อตรวจสอบข้อเท็จจริงและให้ความช่วยเหลือให้ลูกจ้างได้รับสิทธิตามกฎหมาย
ด้านนายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า จากการตรวจสอบเบื้องต้นพบว่า สถานที่เกิดเหตุเป็นการก่อสร้างหมู่บ้านเอเวอซิตี้ หมู่ที่ 5 ตําบลบางแก้ว อําเภอบางพลี จังหวัดสมุทรปราการ โดยมีบริษัท พรีคาสท์ ดีดี จํากัดเป็นผู้รับเหมาก่อสร้างอาคารที่พักอาศัย 2 ชั้นให้กับโครงการ ซึ่งสาเหตุของการเกิดอุบัติเหตุในครั้งนี้เกิดจากแผ่นผนังปูนสําเร็จรูปหนักประมาณ 4 ตันที่ใช้กั้นห้องบริเวณชั้น2ของอาคารที่กําลังก่อสร้างซึ่งไม่ได้ใช้ปูนประสาน และไม่ได้เจาะยึดเหล็กล็อกกับแผ่นผนังปูน เมื่อมีลมพัดแรงมาปะทะแผ่นผนังปูนทําให้เหล็กค้ํายันรับน้ําหนักไม่ไหวจึงเกิดการงอตัวส่งผลให้แผ่นผนังปูนล้มลงมาทับลูกจ้างเป็นเหตุให้นาย Hoevrng Vuth อายุ 30 ปี ได้รับบาดเจ็บ และนาย Siht Mao อายุ 36 ปี เสียชีวิต ซึ่งทั้งสองรายเป็นลูกจ้างชาวกัมพูชา ทั้งนี้ จากเหตุดังกล่าวกรมสวัสดิการและคุ้มครองแรงงานจะเข้าไปดูแลในเรื่องมาตรฐานด้านความปลอดภัยในการทํางาน จึงได้มีหนังสือเชิญให้นายจ้างมาพบในวันที่ 9 ธันวาคม 2562 เพื่อสอบข้อเท็จจริงเพิ่มเติมและตรวจสอบว่านายจ้างมีการปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 หรือไม่ อย่างไรก็ตาม หากพบว่านายจ้างไม่ปฏิบัติตามก็จะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-สำนักงานสลากฯ เปลี่ยนแปลงวันรับสลากของผู้จองล่วงหน้าฯ และสามารถทำรายการซื้อสลากในงวดเดียวกันได้
วันพุธที่ 6 มีนาคม 2562
สํานักงานสลากฯ เปลี่ยนแปลงวันรับสลากของผู้จองล่วงหน้าฯ และสามารถทํารายการซื้อสลากในงวดเดียวกันได้
ตามที่สํานักงานสลากกินแบ่งรัฐบาลได้ออกประกาศการปรับเปลี่ยน หลักเกณฑ์ วิธีการและเงื่อนไขการจําหน่ายสลากกินแบ่งรัฐบาล โครงการซื้อ-จองล่วงหน้าสลากกินแบ่งรัฐบาล (ฉบับที่ 6) ลงวันที่ 4 มีนาคม 2562 ระบุให้เปลี่ยนวันจ่ายสลากให้กับผู้ที่จองสลาก
ตามที่ สํานักงานสลากกินแบ่งรัฐบาล ได้ออกประกาศ เรื่อง การปรับเปลี่ยน หลักเกณฑ์ วิธีการและเงื่อนไขการจําหน่ายสลากกินแบ่งรัฐบาล โครงการซื้อ-จองล่วงหน้าสลากกินแบ่งรัฐบาล (ฉบับที่ 6) ลงวันที่ 4 มีนาคม 2562 ระบุให้เปลี่ยนวันจ่ายสลากให้กับผู้ที่จองสลาก ณ ที่ทําการไปรษณีย์ปลายทาง จากเดิมกําหนดให้รับสลากจองได้ตั้งแต่วันที่ 7 และ 22 ของทุกงวด เปลี่ยนเป็นให้รับสลากจองได้ตั้งแต่วันที่ 5 และ 20 ของทุกงวด ทั้งนี้ ตั้งแต่งวดวันที่ 1 เมษายน 2562 เป็นต้นไป และกรณีสลากซื้อ ให้ผู้ที่ทํารายการจองล่วงหน้าสลากฯ ไปแล้ว สามารถเข้ามาทํารายการสลากซื้อในงวดเดียวกันได้ โดยให้เริ่มทํารายการสั่งซื้อสลากตั้งแต่การจําหน่ายงวด 1 เมษายน 2562 ในวันที่ 19 มีนาคม 2562 เป็นต้นไป นั้น
วันนี้ (5 มีนาคม 2562) พ.ต.อ.บุญส่ง จันทรีศรี ผู้อํานวยการสํานักงานสลากกินแบ่งรัฐบาล ได้กล่าวถึงความเป็นมาของประกาศดังกล่าวว่า คณะกรรมการสลากกินแบ่งรัฐบาล ได้มีมติให้ปรับเปลี่ยนหลักเกณฑ์เพื่อให้การจําหน่ายสลากตามโครงการซื้อ-จองล่วงหน้าฯ เป็นไปด้วยความเรียบร้อยและเหมาะสม โดยในส่วนของการปรับวันจ่ายสลาก เพื่อให้ผู้ซื้อ-จองล่วงหน้า ฯ ได้รับสลากไปจําหน่ายเร็วขึ้น ส่วนการปรับหลักเกณฑ์ให้สามารถทํารายการสลากซื้อในงวดเดียวกันได้นั้น เพื่อให้ผู้ซื้อ-จองล่วงหน้า ฯ ที่มีความต้องการรับสลากไปจําหน่ายมากกว่า 5 เล่มสามารถดําเนินการได้ โดยการปรับเปลี่ยนดังกล่าวนี้ สอดคล้องกับความต้องการของผู้ซื้อ-จองล่วงหน้าฯ ที่ได้มีการร้องขออย่างต่อเนื่อง ทั้งนี้ การปรับเปลี่ยนหลักเกณฑ์ดังกล่าว จะเริ่มในการจําหน่ายสลากงวดวันที่ 1 เมษายน 2562 เป็นต้นไป
รัฐบาลไทย-ข่าวทำเนียบรัฐบาล-รัฐมนตรี​ว่าการ​กระทรวง​ศึกษาธิการ​ หารือผู้บริหารโรงเรียนนานาชาติ เตรียมเปิดภาคเรียน 1 ก.ค. คำนึงถึงความปลอดภัยเด็กเป็นหลัก [กระทรวงศึกษาธิการ]
วันศุกร์ที่ 24 เมษายน 2563
รัฐมนตรี​ว่าการ​กระทรวง​ศึกษาธิการ​ หารือผู้บริหารโรงเรียนนานาชาติ เตรียมเปิดภาคเรียน 1 ก.ค. คํานึงถึงความปลอดภัยเด็กเป็นหลัก [กระทรวงศึกษาธิการ]
รัฐมนตรี​ว่าการ​กระทรวง​ศึกษาธิการ​ หารือผู้บริหารโรงเรียนนานาชาติ เตรียมเปิดภาคเรียน 1 ก.ค. คํานึงถึงความปลอดภัยเด็กเป็นหลัก
เมื่อวันพฤหัสบ​ดี​ที่ 23 เมษายน​ 2563 นาย​ณัฏ​ฐ​พล​ ที​ป​สุวรรณ​ รัฐมนตรี​ว่าการ​กระทรวง​ศึกษาธิการ​ เป็นประธานการประชุมแนวปฏิบัติเกี่ยวกับการจัดการศึกษาของโรงเรียนนานาชาติ ผ่านระบบ VDO Conference โดยมีนายอรรถพล ตรึกตรอง เลขาธิการคณะกรรมการ​ส่งเสริมการศึกษาเอกชน ผู้บริหาร และผู้รับใบอนุญาตโรงเรียนนานาชาติ เข้าร่วมประชุม ณ ห้องประชุมราชวัลลภ​ กระทรวง​ศึกษาธิการ​
รมว.ศึกษาธิการ​ กล่าวว่า จากสถานการณ์การแพร่ระบาดของเชื้อไวรัส COVID-19 ในปัจจุบัน กระทรวงศึกษาธิการ​มีกําหนดเปิดภาคเรียนที่ 1 ปีการศึกษา 2563 ของสถานศึกษาในสังกัด ในวันที่ 1 กรกฎาคม​ 2563 เพื่อลดความเสี่ยงการแพร่ระบาดโรคในสถานศึกษา โดยคํานึงถึงความปลอดภัยของเด็กนักเรียนและประชาชนเป็นหลัก เนื่องจากหากเกิดการแพร่ระบาดในโรงเรียน โดยเฉพาะในเด็กเล็กจะส่งผลให้เจ้าหน้าที่สืบสวนโรคได้ยาก และควบคุมสถานการณ์​การแพร่ระบาดได้ยากขึ้น อีกทั้ง เด็กอาจจะนําเชื้อไปแพร่กระจายให้กับผู้สูงอายุที่อาศัยอยู่ในครอบครัวเดียวกันด้วย
สําหรับโรงเรียนนานาชาติที่ดําเนินการจัดการเรียนการสอนอยู่ในขณะนี้ ให้ใช้การเรียนการสอนรูปแบบออนไลน์ เพื่อป้องกันการแพร่ระบาดของโรคในชั้นเรียน ในส่วนของโรงเรียนที่ยังไม่มีความพร้อมในการสอนออนไลน์ ได้มอบหมายให้สํานักงานคณะกรรมการ​ส่งเสริม​การศึกษา​เอกชน​ (สช.) หารือกับสมาคมโรงเรียนนานาชาติแหประเทศไทย (International Schools Association of Thailand​: ISAT) พิจารณาให้ความช่วยเหลือ
"การตัดสินใจต่าง ๆ ขึ้นอยู่กับสถานการณ์และพื้นฐานข้อมูลที่น่าเชื่อถือจากทั่วโลก ยกตัวอย่างเช่น ไต้หวัน ซึ่งเป็นประเทศที่ยังมีการเปิดสอนในชั้นเรียนอยู่ เนื่องจากมีจํานวนผู้ป่วยลดลงและบางวันไม่พบจํานวนผู้ป่วยเพิ่มขึ้น ทําให้ไต้หวันควบคุมสถานการณ์​ได้ดี และสามารถเปิดเรียนได้ภายใต้มาตรการป้องกันและดูแล ทั้งนี้ กระทรวงศึกษาธิการ​จะประเมินสถานการณ์​ทุก ๆ 15 วัน เพื่อพิจารณากําหนดหรือปรับเปลี่ยนมาตรการต่าง ๆ จึงขอให้ทุกคนอดทนและปฏิบัติตนตามมาตรการ โดยเราทุกคนร่วมมือร่วมใจกันเดินมาถูกทางแล้ว ส่งผลให้สถานการณ์​การแพร่ระบาดของโรคดีขึ้นอย่างต่อเนื่อง" รมว.ศึกษาธิการ​ กล่าว
อรพรรณ ฤทธิ์​มั่น​: สรุป
นวรัตน์​ ราม​สูต​: เรียบเรียง
ยุทธ​พงศ์​ เลือก​กลั่น​ดี​: ถ่ายภาพ
กลุ่ม​ประชา​สัมพันธ์​ สร.: รายงาน
24/4/2563
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ตรวจเยี่ยมและมอบนโยบายการทำงานกรมสอบสวนคดีพิเศษ
วันศุกร์ที่ 29 ธันวาคม 2560
รองนายกรัฐมนตรีและรัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางานกรมสอบสวนคดีพิเศษ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยม ฟังบรรยายสรุปภารกิจและมอบนโยบายการทํางานกรมสอบสวนคดีพิเศษ
ในวันศุกร์ที่ 29 ธันวาคม 2560 เวลา 10.30 น. ณ ห้องประชุม 1 ชั้น 1 อาคารกรมสอบสวนคดีพิเศษ พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยม ฟังบรรยายสรุปภารกิจและมอบนโยบายการทํางานกรมสอบสวนคดีพิเศษ โดยมี พันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ พร้อมด้วยคณะผู้บริหาร ข้าราชการ และเจ้าหน้าที่กรมสอบสวนคดีพิเศษ ให้การต้อนรับ และร่วมรับฟังนโยบายการทํางาน
พลอากาศเอก ประจิน จั่นตอง กล่าวว่า ขอให้กรมสอบสวนคดีพิเศษ เร่งรัดการดําเนินงานคดีที่มีผลกระทบกับประชาชน โดยเฉพาะกรณีปัญหาการกู้เงินจากสถาบันโดยใช้เอกสารที่มีการปลอมแปลง ปัญหาหนี้นอกระบบ และแชร์ลูกโซ่ ซึ่งเป็นปัญหาที่ทําให้ประชาชนถูกเอารัดเอาเปรียบ โดยให้กรอบระยะเวลาให้ดําเนินการให้เสร็จสิ้นภายใน 6 เดือน และจะกระชับระยะเวลาการช่วยเหลือผู้เสียหายให้เร็วขึ้น พร้อมทั้งขอให้สร้างความเข้าใจเกี่ยวกับกฎหมายการสอบสวนคดีพิเศษและแจ้งเตือนภัยประชาชนให้มากขึ้น และเน้นย้ําเรื่องการอํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี ส่งเสริมคนดีสู่สังคม พร้อมทั้งมอบนโยบายเพิ่มเติม คือ เร่งรัดต้านภัยยาเสพติด เร่งรัดปราบปรามทุจริตคอร์รัปชั่น การป้องกันและปราบปรามการค้ามนุษย์ ธํารงไว้ซึ่งสิทธิเสรีภาพคู่คุณธรรม และสร้างกระบวนการยุติธรรมให้ยั่งยืน
ในโอกาสนี้ พลอากาศเอก ประจิน จั่นตอง ได้ให้กําลังใจแก่ผู้ปฏิบัติงานกรมสอบสวนคดีพิเศษว่า ให้มีความมั่นใจและภูมิใจกับงานที่ทํา รู้ว่างานนั้นยากแต่ขอให้ตั้งใจทําให้ดีที่สุด
รัฐบาลไทย-ข่าวทำเนียบรัฐบาล-ผู้ช่วยราชเลขานุการในพระองค์ พระบาทสมเด็จพระเจ้าอยู่หัว เชิญหน้ากากผ้าฝีพระหัตถ์ สมเด็จพระนางเจ้าฯ พระบรมราชินี พระราชทานแก่ พลเอก ณัฐ อินทรเจริญ และคณะ
วันจันทร์ที่ 1 มิถุนายน 2563
ผู้ช่วยราชเลขานุการในพระองค์ พระบาทสมเด็จพระเจ้าอยู่หัว เชิญหน้ากากผ้าฝีพระหัตถ์ สมเด็จพระนางเจ้าฯ พระบรมราชินี พระราชทานแก่ พลเอก ณัฐ อินทรเจริญ และคณะ
ผู้ช่วยราชเลขานุการในพระองค์ พระบาทสมเด็จพระเจ้าอยู่หัว เชิญหน้ากากผ้าฝีพระหัตถ์ สมเด็จพระนางเจ้าฯ พระบรมราชินี พระราชทานแก่ พลเอก ณัฐ อินทรเจริญ และคณะ
ผู้ช่วยราชเลขานุการในพระองค์ พระบาทสมเด็จพระเจ้าอยู่หัว เชิญหน้ากากผ้าฝีพระหัตถ์ สมเด็จพระนางเจ้าฯ พระบรมราชินี พระราชทานแก่ พลเอก ณัฐ อินทรเจริญ และคณะ
วันที่ ๑ มิถุนายน ๒๕๖๓ ที่ห้องพินิตประชานาถ คุณจันทนี ธนรักษ์ ผู้ช่วยราชเลขานุการในพระองค์ พระบาทสมเด็จพระเจ้าอยู่หัว เชิญหน้ากากผ้าฝีพระหัตถ์ สมเด็จพระนางเจ้าฯ พระบรมราชินี พระราชทานแก่ พลเอก ณัฐ อินทรเจริญ ปลัดกระทรวงกลาโหม พร้อม นางรมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม
ผู้เข้าร่วมพิธีประกอบด้วย พลเอก พรพิพัฒน์ เบญญศรี ผู้บัญชาการทหารสูงสุด นางจิราพรรณ เบญญศรี นายกสมาคมแม่บ้านกองบัญชาการกองทัพไทย นาวาเอกหญิง อุบลวรรณ รุดดิษฐ์ นายกสมาคมภริยาทหารเรือ แพทย์หญิง วิไลภรณ์ วงษ์วาทย์ นายกสมาคมแม่บ้านทหารอากาศ ดอกเตอร์ บุษบา ชัยจินดา นายกสมาคมแม่บ้านตํารวจ
รัฐบาลไทย-ข่าวทำเนียบรัฐบาล-“ยุติธรรม”ติดตามความคืบหน้าการดำเนินการจัดทำกฎหมายเพื่อให้สอดคล้องกับรัฐธรรมนูญฉบับใหม่
วันพฤหัสบดีที่ 4 มกราคม 2561
“ยุติธรรม”ติดตามความคืบหน้าการดําเนินการจัดทํากฎหมายเพื่อให้สอดคล้องกับรัฐธรรมนูญฉบับใหม่
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุม “คณะทํางานเพื่อติดตามและประสานงานการจัดทํากฎหมาย
เพื่อให้สอดคล้องกับรัฐธรรมนูญฉบับใหม่ ครั้งที่ ๑/๒๕๖๑”
ในวันพุธที่ ๓ มกราคม ๒๔๖๑ เวลา ๑๓.๓๐ น.
ณ ห้องประชุมกระทรวงยุติธรรม ๔ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุม “คณะทํางานเพื่อติดตามและประสานงานการจัดทํากฎหมาย
เพื่อให้สอดคล้องกับรัฐธรรมนูญฉบับใหม่ ครั้งที่ ๑/๒๕๖๑”
เพื่อติดตามความคืบหน้าการดําเนินการจัดทํากฎหมายและการดําเนินการโดยวิธีการอื่น
นอกเหนือจากการจัดทํากฎหมายในส่วนของกระทรวงยุติธรรม
อันจะทําให้การดําเนินการดังกล่าว เป็นไปอย่างมีประสิทธิภาพ และเป็นไปตามกรอบระยะเวลาที่ตั้งไว้
โดยที่ประชุมได้รายงานความคืบหน้าในการจัดทําร่างกฎหมายดังกล่าว ว่า
ขณะนี้มีกฎหมายที่อยู่ในความรับผิดชอบของกระทรวงยุติธรรม ซึ่งอยู่ในระหว่างการดําเนินการ
แบ่งออกเป็น ๔ กลุ่มบัญชี ตามที่นายวิษณุ เครืองาม รองนายกรัฐมนตรี ให้ความเห็นชอบ ดังนี้
๑) กฎหมายที่ต้องจัดทําภายใน ๔-๘ เดือน นับจากวันประกาศใช้รัฐธรรมนูญ
๒) กฎหมายที่ต้องจัดทําแต่ไม่มีกําหนดเวลา แต่ไม่ควรเกิน ๑-๒ ปี นับจากวันประกาศใช้รัฐธรรมนูญ
๓) การดําเนินการโดยวิธีการอื่น นอกเหนือจากการจัดทํากฎหมาย
และ๔) มาตรการปฏิรูปประเทศ
รัฐบาลไทย-ข่าวทำเนียบรัฐบาล-มหาดไทย สัมมนาต่อต้านการทุจริต ย้ำคนมหาดไทยต้องยึดหลักธรรมาภิบาล ใช้มาตรการเชิงรุกเพื่อบรรลุภารกิจมหาดไทยใสสะอาด
วันพฤหัสบดีที่ 28 พฤศจิกายน 2562
มหาดไทย สัมมนาต่อต้านการทุจริต ย้ําคนมหาดไทยต้องยึดหลักธรรมาภิบาล ใช้มาตรการเชิงรุกเพื่อบรรลุภารกิจมหาดไทยใสสะอาด
มหาดไทย สัมมนาต่อต้านการทุจริต ย้ําคนมหาดไทยต้องยึดหลักธรรมาภิบาล ใช้มาตรการเชิงรุกเพื่อบรรลุภารกิจมหาดไทยใสสะอาด
วันนี้ (28พ.ย.2562)เวลา09.00น.ณ ห้องกษัตริย์ศึก 2 ชั้น 4 โรงแรมเดอะ ทวิน ทาวเวอร์ กรุงเทพฯนายสมคิด จันทมฤกรองปลัดกระทรวงมหาดไทยได้รับมอบหมายจากนายฉัตรชัย พรหมเลิศ ปลัดกระทรวงมหาดไทยเป็นประธานเปิดโครงการสัมมนาเชิงปฏิบัติการต่อต้านการทุจริตกระทรวงมหาดไทยและจังหวัด ประจําปี 2563เพื่อเสริมสร้างความรู้ ความเข้าใจ และแลกเปลี่ยนประสบการณ์เกี่ยวกับการจัดทํามาตรการในการบริหารจัดการความเสี่ยงของการดําเนินงานที่อาจก่อให้เกิดการทุจริต รวมถึงแนวทางในการจัดทําโครงการด้านการป้องกัน ปราบปรามการทุจริต ตลอดจนเพื่อส่งเสริมคุณธรรมจริยธรรมให้แก่บุคลากรในสังกัดกระทรวงมหาดไทย ทั้งในระดับกรม/หน่วยงานรัฐวิสาหกิจ และระดับจังหวัด มีผู้เข้าร่วมโครงการจากหน่วยงานที่เกี่ยวข้องจํานวน 200 คน
ในการนี้นายสมคิด จันทมฤก รองปลัดกระทรวงมหาดไทยได้กล่าวว่า ปัญหาการทุจริตยังคงเป็นปัญหาสําคัญที่ส่งผลกระทบต่อการพัฒนาประเทศมาอย่างต่อเนื่องและยาวนาน แม้ว่าในปัจจุบันระบบราชการจะได้มีการพัฒนาระบบการตรวจสอบเพื่อป้องกันและแก้ไขปัญหาการทุจริตให้มีความเข้มข้นมากยิ่งขึ้นแล้วก็ตาม แต่ในขณะเดียวกันการทุจริตก็ได้มีการปรับเปลี่ยนรูปแบบ วิธีการ เพื่อหลบเลี่ยงการตรวจสอบออกไปในรูปแบบที่มีความหลากหลายยิ่งขึ้น ดังนั้นรัฐบาลจึงได้ให้ความสําคัญกับการใช้มาตรการเชิงรุกเพื่อแก้ปัญหาการทุจริตและประพฤติมิชอบ โดยได้กําหนดเป็นนโยบายหลัก และนโยบายเร่งด่วน โดยเฉพาะอย่างยิ่งพลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้เน้นย้ําหลักการทํางานของกระทรวงมหาดไทย ซึ่งจะต้องยึดหลักธรรมาภิบาล 6 ประการ ได้แก่ หลักนิติธรรม คุณธรรมความโปร่งใส การมีส่วนร่วม ความรับผิดชอบ และความคุ้มค่า เพื่อแก้ปัญหาการทุจริตและประพฤติมิชอบ โดยมุ่งเน้นเรื่องการบริหารงบประมาณให้มีความโปร่งใส และเป็นไปตามขั้นตอน/ระเบียบต่าง ๆ ที่เกี่ยวข้อง เพื่อบรรลุภารกิจมหาดไทยใสสะอาด ด้วยเหตุนี้จึงจําเป็นอย่างยิ่งที่ทุกหน่วยงานต้องมีการพัฒนากลไก และการจัดทํามาตรการที่ส่งเสริมกระบวนงานด้านการต่อต้านการทุจริตตั้งแต่ต้นทาง ผ่านกลยุทธ์การประเมินความเสี่ยงต่อการทุจริตประพฤติมิชอบ และกลยุทธ์การส่งเสริมคุณธรรมจริยธรรมในระดับพื้นที่ เพื่อทําให้ปัญหาการทุจริตประพฤติมิชอบลดลง เพื่อบรรลุภารกิจมหาดไทยใสสะอาด และนําพาประเทศไทยปราศจากการทุจริตต่อไป
สําหรับโครงการสัมมนาเชิงปฏิบัติการต่อต้านการทุจริตกระทรวงมหาดไทยและจังหวัด ประจําปี 2563นี้ ได้รับเกียรติจากวิทยากรสํานักงาน ป.ป.ท. มาเป็นผู้ให้ความรู้และถ่ายทอดประสบการณ์ด้านการประเมินความเสี่ยงต่อการทุจริตประพฤติมิชอบ และการเพิ่มประสิทธิภาพการจัดทําแผนการประเมินความเสี่ยง พร้อมด้วยวิทยากรจากสํานักงาน ป.ป.ช. มาเป็นผู้ให้ความรู้เกี่ยวกับการจัดทําโครงการด้านการป้องกัน ปราบปรามการทุจริต และการส่งเสริมคุณธรรมจริยธรรม โดยโครงการจัดขึ้นระหว่างวันที่ 28-29 พฤศจิกายน 2562.
กองสารนิเทศ สป.มท.
ครั้งที่ 201/2562  วันที่ 28 พฤศจิกายน 2562
รัฐบาลไทย-ข่าวทำเนียบรัฐบาล-รัฐมนตรีเกษตรฯ ติดตามความก้าวหน้าโครงการบรรเทาอุทกภัยอำเภอบางสะพาน อันเนื่องมาจากพระราชดำริ
วันพฤหัสบดีที่ 28 พฤศจิกายน 2562
รัฐมนตรีเกษตรฯ ติดตามความก้าวหน้าโครงการบรรเทาอุทกภัยอําเภอบางสะพาน อันเนื่องมาจากพระราชดําริ
รัฐมนตรีเกษตรฯ ติดตามความก้าวหน้าโครงการบรรเทาอุทกภัยอําเภอบางสะพาน อันเนื่องมาจากพระราชดําริ หวังเพิ่มประสิทธิภาพการระบายน้ํา และเป็นแหล่งน้ําต้นทุนไว้ใช้ในฤดูแล้ง
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ตรวจติดตามความก้าวหน้าโครงการบรรเทาอุทกภัยอําเภอบางสะพาน อันเนื่องมาจากพระราชดําริ ณ โครงการอ่างเก็บน้ําบ้านไทรทอง อ.บางสะพาน จ.ประจวบคีรีขันธ์ ว่า พื้นที่ลุ่มน้ําคลองบางสะพานเป็นพื้นที่ที่เกิดน้ําท่วมซ้ําซากทุกปี โดยเฉพาะปี 2548 ที่เกิดอุทกภัยครั้งใหญ่ สร้างความเดือนร้อนและความเสียหายแก่ประชาชนในพื้นที่อําเภอบางสะพานเป็นอย่างมาก พระบาทสมเด็จพระเจ้าอยู่หัวรัชการที่ 9 ทรงมีพระราชดําริให้กรมชลประทานหาแนวทางแก้ไขปัญหาอุทกภัยดังกล่าว กระทรวงเกษตรและสหกรณ์ โดยกรมชลประทานจึงดําเนินโครงการบรรเทาอุทกภัยอําเภอบางสะพาน อันเนื่องมาจากพระราชดําริ มีวัตถุประสงค์เพื่อช่วยเพิ่มประสิทธิภาพการระบายน้ํา คาดว่าหากแล้วเสร็จจะสามารถลดพื้นที่น้ําท่วมได้ และช่วยการระบายน้ําได้ 1,025 ลบ.ม./วินาที ช่วยตัดยอดปริมาณน้ําท่าที่เป็นสาเหตุเกิดอุทกภัยได้ถึง 31 ล้าน ลบ.ม. เป็นแหล่งน้ําต้นทุนไว้ใช้ในฤดูแล้ง สามารถเพิ่มพื้นที่ชลประทานได้ประมาณ 30,000 ไร่ สามารถบรรเทาปัญหาน้ําท่วม น้ําแล้ง ในลุ่มน้ําบางสะพาน ได้อย่างมีประสิทธิภาพ สามารถแก้ไขปัญหาการขาดแคลนน้ําเพื่อการอุปโภค-บริโภค และน้ําเพื่อการเกษตรให้แก่พื้นที่อําเภอบางสะพาน ตําบลพงศ์ประศาสน์ ตําบลกําเนิดนพคุณ ตําบลร่อนทอง และตําบลแม่รําพึง เสริมสร้างความมั่นคงทางด้านน้ําพร้อมสร้างความมั่นใจให้แก่คนในชุมชน
"หากโครงการบรรเทาอุทกภัยบางสะพานอันเนื่องมาจากพระราชดําริแล้วเสร็จในปี 2567มั่นใจว่าจะไม่เกิดปัญหาน้ําท่วมในพื้นที่อําเภอบางสะพานอย่างแน่นอน และจะมีการต่อยอดใช้ประโยชน์จากโครงการต่าง ๆ ที่เกิดขึ้นในพื้นที่ โดยเฉพาะการสร้างอ่างเก็บน้ําที่จะส่งเสริมอาชีพด้านการเกษตร การท่องเที่ยว และสร้างรายได้ให้กับประชาชนอีกทางหนึ่ง" นายเฉลิมชัย กล่าว
ด้าน นายประพิศ จันทร์มา รองอธิบดีกรมชลประทาน กล่าวเพิ่มเติมว่า กรมชลประทานได้น้อมนําศาสตร์พระราชาเข้ามาแก้ไขปัญหาโดยพื้นที่ต้นน้ํา จะสร้างแหล่งเก็บกักน้ํา พื้นที่กลางน้ํา จะทําการหน่วงน้ํา พื้นที่ปลายน้ําจะเร่งระบายน้ํา สําหรับโครงการนี้เริ่มดําเนินการก่อสร้างในปี 2560 กําหนดแล้วเสร็จในปี 2567 ผลความก้าวหน้าโครงการในภาพรวมประมาณ 7% กิจกรรมที่กําลังดําเนินการประกอบด้วยการขุดขยายคลองบางสะพาน การก่อสร้างอาคารบังคับน้ํา และการก่อสร้างอ่างเก็บน้ําบ้านไทรทอง นอกจากนี้ในปีงบประมาณ 2563 มีแผนที่จะเปิดงานก่อสร้างอ่างเก็บน้ําคลองลอยตอนล่าง รวมทั้งยังมีแผนดําเนินการขุดคลองผันน้ําอีกจํานวน 3 สาย คือ คลองผันน้ําคลองบางสะพาน คลองผันน้ําแม่รําพึง-อ่าวบ่อทอง และคลองผันน้ําเขาม้าร้อง-อ่าวบางสะพาน
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รับมอบโล่และตรารับรองมาตรฐานการให้บริการของศูนย์ราชการสะดวก (GECC)  ประจำปี พ.ศ. 2561
วันศุกร์ที่ 28 กันยายน 2561
รับมอบโล่และตรารับรองมาตรฐานการให้บริการของศูนย์ราชการสะดวก (GECC)  ประจําปี พ.ศ. 2561
กระทรวงพาณิชย์โดยที่ปรึกษาการพาณิชย์ (นางสาวพัทยา เชิงสะอาด) เป็นผู้แทนกระทรวงฯ ร่วมกับพาณิชย์จังหวัด (7 จังหวัด) เข้ารับมอบโล่และตรารับรองมาตรฐานการให้บริการของศูนย์ราชการสะดวก (GECC)  ประจําปี พ.ศ. 2561
จากรองนายกรัฐมนตรี (นายวิษณุ เครืองาม) เมื่อวันที่ 27 กันยายน 2561 ณ ห้องประชุมวายุภักษ์ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ จังหวัดนนทบุรี
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม ตรวจเยี่ยมและให้กำลังใจ เจ้าหน้าที่สำนักงานคณะกรรมการอ้อยและน้ำตาลทราย ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันศุกร์ที่ 4 สิงหาคม 2560
รองปลัดกระทรวงอุตสาหกรรม ตรวจเยี่ยมและให้กําลังใจ เจ้าหน้าที่สํานักงานคณะกรรมการอ้อยและน้ําตาลทราย ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
รองปลัดกระทรวงอุตสาหกรรม ตรวจเยี่ยมและให้กําลังใจ เจ้าหน้าที่สํานักงานคณะกรรมการอ้อยและน้ําตาลทราย ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันนี้ (4 สิงหาคม 2560) รัฐบาลโดยกระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอุตสาหกรรม และนายอภิจิณ โชติกเสถียร ผู้ตรวจราชการกระทรวงอุตสาหกรรม ตรวจเยี่ยมและให้กําลังใจ เจ้าหน้าที่สํานักงานคณะกรรมการอ้อยและน้ําตาลทราย ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-การ Work from home ดีอย่างไร ในช่วงที่สถานการณ์ไวรัสโควิด-19 กำลังระบาดหนัก  ??
วันอังคารที่ 14 เมษายน 2563
การ Work from home ดีอย่างไร ในช่วงที่สถานการณ์ไวรัสโควิด-19 กําลังระบาดหนัก  ??
Work from home ดีอย่างไร ?
Q : การ Work from home ดีอย่างไร ในช่วงที่สถานการณ์ไวรัสโควิด-19 กําลังระบาดหนัก ??
A : Work From Home เป็นหนึ่งวิธีปฏิบัติสําคัญที่จะช่วยให้คนส่วนใหญ่รักษาระยะห่างทางสังคมได้เป็นอย่างดี โดยสามารถลดการพบปะ พูดคุย หรือรวมตัวอยู่ในพื้นที่แออัด เป็นวิธีการลดความเสี่ยงที่จะสัมผัสหรือมีการแพร่กระจายของเชื้อไวรัสฯ ได้อย่างมีประสิทธิภาพ
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ
วันเสาร์ที่ 14 มกราคม 2560
รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ
รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ
วันที่ 13 ม.ค.2560 รัฐบาลโดยกระทรวงอุตสาหกรรม (กลุ่มประสิทธิภาพที่ 1 และ 6 ) จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ นําทีมโดย อุตสาหกรรมจังหวัดภาคกลางและภาคเหนือ พร้อมด้วยเจ้าหน้าที่ สอจ. และส่วนกลาง บริการอาหารและเครื่องดื่ม ดังนี้
- ข้าวผัดกุนเชียง 500 กล่อง
- กล้วยหอม 400 ลูก
- ขนนงา 500 ชิ้น
- ทาร์ตเม็ดมะม่างหิมพาน 400 ชิ้น
- พีนัสคุ๊กกี่ 100 ถุง
- เค็กลําไย 100 ชิ้น
- ข้าวหมูกระเทียม 500 กล่อง
- ก๋วยเตี๊ยวหลดด. 300 กล่อง
- กาแฟและโอวันตินร้อน 1,200 แก้ว
- กล้วยตก 200 ชิ้น
- ข้าวแต๋น 200 ถุง
- ทาร์ตเมล็ดมะม่วง. 400 ชิ้น
- ขนมผิง ขนมเกลียว 700 ถุง
- กล้วยสอดไส้มะขาม 150 ชุด
- มะขามคลุก 200 ชุด
- พิมเสมน้ํา 300 ขวด
- ยาหม่ง 2,160 ตลับ
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-นายสุธี มากบุญ รัฐมนตรีช่วยว่าการกระทรวงมหาดไทย ประธานพิธีเปิดเที่ยวบินฮัจย์ปฐมฤกษ์ที่จ.นราธิวาส
วันจันทร์ที่ 24 กรกฎาคม 2560
นายสุธี มากบุญ รัฐมนตรีช่วยว่าการกระทรวงมหาดไทย ประธานพิธีเปิดเที่ยวบินฮัจย์ปฐมฤกษ์ที่จ.นราธิวาส
นายสุธี มากบุญ รัฐมนตรีช่วยว่าการกระทรวงมหาดไทย ประธานพิธีเปิดเที่ยวบินฮัจย์ปฐมฤกษ์ที่จ.นราธิวาส
วันนี้ (24 ก.ค. 60) เวลา 08.15 น. ที่อาคารเอนกประสงค์ ท่าอากาศยานนราธิวาส จังหวัดนราธิวาส นายสุธี มากบุญ รัฐมนตรีช่วยว่าการกระทรวงมหาดไทย เป็นประธานพิธีส่งและอํานวยพรผู้เดินทางไปประกอบพิธีฮัจย์ ในเทศกาลฮัจย์ประจําปี 2560 (ฮ.ศ. 1438) โดยมีผู้แทนจุฬาราชมนตรี นายศักดิ์ชัย แตงฮ่อ รองอธิบดีกรมการปกครอง นายเถกิงศักดิ์ ยกศิริ รองเลขาธิการศูนย์อํานวยการบริหารจังหวัดชายแดนใต้ (ศอ.บต.) นายซาฟีอี เจ๊ะเลาะ ประธานกรรมการอิสลามประจําจังหวัดนราธิวาส นายสิทธิชัย ศักดา ผู้ว่าราชการจังหวัดนราธิวาส ผู้นําศาสนา ข้าราชการและผู้แสวงบุญเข้าร่วมในพิธีเป็นจํานวนมาก
นายสุธี มากบุญ รัฐมนตรีช่วยว่าการกระทรวงมหาดไทย เปิดเผยว่าการเดินทางไปประกอบพิธีฮัจย์ของพี่น้องมุสลิมเป็นเรื่องที่มีความสําคัญมาก ในเทศกาลฮัจย์ทุกปีจะมีพี่น้องมุสลิมจากทั่วทุกมุมโลกเดินทางไปประกอบพิธีฮัจย์ที่นครมักกะฮ์ ประเทศซาอุดิอาระเบีย เป็นจํานวนเกือบ 3 ล้านคน และเทศกาล “ฮัจย์” เป็นแหล่งรวมประชาคมโลกที่มีขนาดใหญ่ที่สุดในประวัติศาสตร์มนุษยชาติ ที่ทุกคนพร้อมใจกันปฏิบัติอย่างเป็นน้ําหนึ่งใจเดียวกัน ซึ่งรัฐบาลไทยได้ให้การสนับสนุนส่งเสริมการเดินทางไปประกอบพิธีฮัจย์ตลอดมา เพื่อให้พี่น้องมุสลิมที่เดินทางไปประกอบพิธีฮัจย์ได้รับความสะดวกสบาย ปลอดภัย และได้ประกอบศาสนกิจอันสําคัญยิ่งอย่างมั่นใจ ซึ่งในปีนี้พี่น้องชาวไทยมุสลิมร่วมเดินทางไปประกอบพิธีฮัจย์ จํานวน 8,833 คน
รัฐมนตรีช่วยว่าการกระทรวงมหาดไทย กล่าวเพิ่มเติมว่า การไปประกอบพิธีฮัจย์ นอกจากจะไปประกอบศาสนกิจตามหลักการของศาสนาอิสลามแล้ว ยังเป็นการส่งเสริมให้ได้รู้จักและศึกษาเรียนรู้จากผู้คนจํานวนมาก ดังนั้นพี่น้องชาวไทยมุสลิมที่ไปประกอบพิธีฮัจย์ จึงต้องปฏิบัติตามกฎ ระเบียบที่กําหนดไว้อย่างเคร่งครัด ต้องพยายามแสดงเอกลักษณ์ความเป็นมุสลิมไทยที่ดีงามให้กับพี่น้องมุสลิมประเทศอื่นๆ ได้เห็นการรักศักดิ์ศรีของมุสลิมไทยที่มีจิตใจเอื้อเฟื้อเผื่อแผ่ รักสันติ ซึ่งพี่น้องชาวไทยมุสลิมทั้งหลายที่ไปประกอบพิธีฮัจย์ ก็คือผู้แทนประเทศไทยที่เป็นทูตสันติภาพในการสร้างสันถวไมตรีกับประชาคมโลกนั่นเอง ดังนั้น พี่น้องมุสลิมทุกท่านจงภูมิใจเช่นเดียวกับคนไทยทั่วประเทศ ที่รู้สึกภาคภูมิใจกับพี่น้องมุสลิมที่เดินทางไปประกอบพิธีฮัจย์ในครั้งนี้
สําหรับเที่ยวบินปฐมฤกษ์ในวันนี้ จังหวัดนราธิวาส ได้จัดเที่ยวบินพิเศษรับส่งผู้ที่จะเดินทางไปประกอบพิธีฮัจย์ จากท่าอากาศยานนราธิวาส ไปยังท่าอากาศยานมาดีนะห์ ประเทศซาอุดิอาระเบีย กําหนดไว้ 2 วัน คือ ระหว่างวันที่ 24–25 กรกฎาคม 2560 จํานวน 4 เที่ยวบิน มีผู้เดินทาง จํานวน 1,151 คน นอกจากนี้ยังมีท่าอากาศยานอื่นๆ อีก 3 แห่งที่ให้บริการเที่ยวบินไปประกอบพิธีฮัจย์ ได้แก่ ท่าอากาศยานนานาชาติสุวรรณภูมิ ท่าอากาศยานนานาชาติกระบี่ และ ท่าอากาศยานนานาชาติหาดใหญ่ เพื่อคืนความสุขให้กับพี่น้องชาวจังหวัดชายแดนภาคใต้ ภายใต้นโยบายของ คสช. และความร่วมมือของทุกภาคส่วน ทั้งภาครัฐ ภาคเอกชน องค์กรศาสนา ภาคประชาสังคม กลุ่มอาสาสมัครต่างๆ และผู้ที่มีส่วนเกี่ยวข้อง ได้ช่วยเหลือให้ภารกิจอันสําคัญนี้ บรรลุตามวัตถุประสงค์เพื่ออํานวยความสะดวกแก่ผู้แสวงบุญและญาติพี่น้องที่มาร่วมส่งผู้แสวงบุญชาวไทยมุสลิมในครั้งนี้.
ครั้งที่ 103/2560
คลังข่าวมหาดไทยhttp://newskm.moi.go.th/?p=5891
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-รองนายกรัฐมนตรี เปิดงานสัมมนา “Roadmap 5G ดันไทยนำ ASEAN”
วันศุกร์ที่ 1 พฤศจิกายน 2562
รองนายกรัฐมนตรี เปิดงานสัมมนา “Roadmap 5G ดันไทยนํา ASEAN”
รองนายกรัฐมนตรี เปิดงานสัมมนา “Roadmap 5G ดันไทยนํา ASEAN”
พลเอกประวิตร วงษ์สุวรรณ รองนายกรัฐมนตรี เป็นประธานเปิดสัมมนา “Roadmap 5G ดันไทยนํา ASEAN” โดยมี นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ กล่าวปาฐกถาพิเศษ พร้อมด้วย พลเอกสุกิจ ขมะสุนทร ประธานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ กล่าวต้อนรับ ณ โรงแรมพูลแมน คิงพาวเวอร์ กรุงเทพฯ เมื่อวันที่ 30 ตุลาคม 2562 การสัมมนาครั้งนี้ จัดขึ้นโดยเครือมติชน มีวัตถุประสงค์เพื่อให้ข้อมูลข่าวสารต่อสังคม และแสวงหาหนทางที่จะทําให้เทคโนโลยี 5G เกิดขึ้นในประเทศไทยทัดเทียมกับนานาชาติที่ประกาศตัวและมีแผนที่จะดําเนินการ ซึ่งประเทศที่มีเทคโนโลยี 5G จะสามารถจูงใจให้นักลงทุนที่เกี่ยวข้องกับเทคโนโลยีเข้าไปในประเทศนั้นๆ มากกว่าประเทศที่มีเทคโนโลยีล้าหลังกว่า ดังนั้น ประเทศไทย ควรจะมีเทคโนโลยี 5G เพื่อช่วยพัฒนาประเทศอย่างมีประสิทธิภาพในด้านต่างๆ ทั้งอุตสาหกรรม การแพทย์ การเกษตร โลจิสติกส์ และอื่นๆ โดยรัฐบาลไทยได้ประกาศไปแล้วว่าจะเริ่มใช้ 5G ในปีนี้หรือปีหน้า
*******************